Die Verdomde Koffiebekers…. – hier "blok" ek!
Die Verdomde Koffiebekers….
Oral waar ek stap is daar ‘n koffiebeker wat kombuis se kant toe moet gaan.
Ek is ‘n koffiemens, regte egte koffie. Bone word gemaal en koffie word gebrou. Ek is mal oor my Seaco koffie masjien – stokoud maar werk en maal nog vir die vale. Maar wag dit is nie waaroor ek nou wil skryf nie.
Ek is besig met die “leë” bekers. Ek het ‘n man en ‘n dogter wat graag koffie versoek. “But for the hell of it”, hulle het altyd so ‘n halwe cm koffie in die bodem wat hulle net nie drink nie! Ek drink ‘n beker dolleeg, daar mag nie eens ‘n lekseltjie agterbly nie – ek kan die beker omkeer en daar sal nie ‘n enkele druppel daaruit loop nie.
Boonop is ek altyd die een wat my skottelgoedwasser pak, heel rustig en tevrede is ek besig om my met “my own business te mind”, net tot ek by een van hulle bekers kom en sowaar as waaragtag sal ek elke keer wat ek hulle beker omdop om in die wasser te pak, is ek, die yskas en die vloer die ene koffie bedruiping.
En elke keer skree ek in my binneste; mens sal sweer julle is “royalty” hoekom kan julle nie julle koffie klaar drink nie!
Wat is dit met sommige mense wat altyd ‘n lekseltjie iets, in hul bekers laat?
12 thoughts on “Die Verdomde Koffiebekers….”
Februarie 17, 2017 at 9:36 vm
Ek dog dis net my kinders wat dit doen!
Dryf my teen die mure uit.
Februarie 17, 2017 at 9:41 vm
Dankie tog, ek het weer gedink dit is net ek wat dit kry!!!
Februarie 17, 2017 at 10:02 vm
En dan is daar boonop dooie vliee onder in die koffie leksel versuip. Jippie
Ken ook sulke mense, maak my ook mal as ek al die koffie druppels moet opvee.
So bly jy is ook n “koffie snob”. Dis wat my dogter my noem omdat ek nie kits koffie drink nie. Ek hou van the “real” thing.
Februarie 17, 2017 at 10:06 vm
Ag ek voel net al hoe beter… ek dog rerig ek is net moeilik. Maar mens mors nie so nie! Veral nie met koffie nie. Koffie snob beslis 😉
Februarie 17, 2017 at 7:16 nm
Ja, ek dreig al om hulle net halwe koppies/bekers te gee!
Februarie 17, 2017 at 7:56 nm
Dit gee my nou ‘n idee 😊 wonder wat sal hulle doen?
Februarie 18, 2017 at 6:56 nm
Hulle sal vies wees maar gou leer
Februarie 17, 2017 at 7:26 nm
Sal nogal oulik wees om dit te doen en die eind resultaat waar te neem. Dis dalk vir hulle, soos my pa met kos. Hy het altyd n happie of twee op sy bord gelos, tot my ma se frustrasie. Hy het vol gehou, dis ongeskik om n bord leeg te eet.
Februarie 17, 2017 at 7:58 nm
😂😂 ek lag lekker op almal se antwoorde hieroor. Maar ek dink rondomtalie se halwe bekers sal dalk nie werk nie – maar ek sal daarvan hou om hulle gesigte te sien as ek ‘n halwe beker koffie voor hulle neerplak. 😅😂
Februarie 22, 2017 at 11:15 vm
Lekker lag ek. Ek het dit al vervolmaak om my beker LEEG te drink, ek hou tot al van koue koffie.
Februarie 22, 2017 at 11:29 vm
My werk het my forseer om tot die laaste druppel yskoue koffie te drink, aangesien dit altyd koud word met al die onderbrekings wat ek het, vd oomblik wat die beker op my lessenaar land.